ସୁବ୍ରତ କୁମାର ସେନାପତି

ସୁବ୍ରତ କୁମାର ସେନାପତି (ଜନ୍ମ: ୨୦ ଅକ୍ଟୋବର ୧୯୯୩) ଜଣେ ଓଡ଼ିଆ ଗାଳ୍ପିକ । ତାଙ୍କ ଗଳ୍ପ ସଂକଳନ କଦମ୍ବବନ ନିମନ୍ତେ ତାଙ୍କୁ ୨୦୨୫ ମସିହାର କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର ପ୍ରଦାନ କରାଯାଇଥିଲା ।

 ଜୀବନୀ 
ସୁବ୍ରତ ୧୯୯୩ ମସିହାର ଅକ୍ଟୋବର ୨୦ ତାରିଖରେ ବାଲେଶ୍ୱର ଜିଲ୍ଲାର ଖଇରା ବ୍ଲକରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବର୍ଦ୍ଧନ ସେନାପତି ଓ ମାଆଙ୍କ ନାମ ଗୀତାଞ୍ଜଳି ସେନାପତି । ସେ ଖଇରା ଉଚ୍ଚ ବିଦ୍ୟାଳୟରୁ ତାଙ୍କ ମାଟ୍ରିକ୍ ଶିକ୍ଷା ଶେଷ କରିଥିଲେ । ସେ ପୁଷ୍ପ ଓ ଭୂପୃଷ୍ଠ ଦୃଶ୍ୟ ଉଦ୍ୟାନ ବିଭାଗରେ ଓୟୁଏଟିରୁ ପିଏଚ୍. ଡି କରିଛନ୍ତି ଏବଂ ଶିକ୍ଷା ଓ ଅନୁସନ୍ଧାନ ବିଶ୍ୱବିଦ୍ୟାଳୟ ଅଧିନରେ ଥିବା ଏକ ଶିକ୍ଷା ପ୍ରତିଷ୍ଠାନରେ ସହକାରୀ ପ୍ରାଧ୍ୟାପକ ଭାବରେ କାର୍ଯ୍ୟରତ ଅଛନ୍ତି ।

 ସାହିତ୍ୟ ସର୍ଜନା 
ସୁବ୍ରତ ୨୦୧୨ ମସିହାରେ କଥା ନବ ପ୍ରତିଭା ପୁରସ୍କାର ପାଇଥିଲେ ଏବଂ ତାଙ୍କ ଗପ କଥା ପତ୍ରିକାରେ ପ୍ରକାଶିତ ହୋଇଥିଲା । ୨୦୨୧ ମସିହାରେ ତାଙ୍କର ପ୍ରଥମ ଗଳ୍ପ ସଂକଳନ ନିଷିଦ୍ଧବନ ପଶ୍ଚିମା ପବ୍ଲିକେଶନ୍ ଦ୍ୱାରା ପ୍ରକାଶିତ ହୋଇଥିଲା । ଏହାପରେ, ୨୦୨୩ ମସିହାରେ, ତାଙ୍କର ଦ୍ୱିତୀୟ ଗଳ୍ପ ସଂକଳନ କଦମ୍ବବନ ପେନ୍ ଇନ୍ ବୁକ୍ସ ଦ୍ୱାରା ପ୍ରକାଶିତ ହୋଇଥିଲା । ଏହି ଗଳ୍ପ ସଂକଳନଟିରେ ତାଙ୍କ ରଚିତ ୧୫ଟି ଗଳ୍ପ ଯଥା- ୦ଖୁଚୁରା, ବାସ୍ନା, ଦାୟାଦ, ଶୀର୍ଷସୁଖ, ସର୍ପମନସ୍କ, ଅନ୍ଧାର, ଇନ୍ଧନ, ପଲ୍ଲି ପତନ, ଦେବୀ ଦର୍ଶନ, ଗୋଟାଏ ସମତଳ: ତିନୋଟି ସମାନ୍ତର ସରଳରେଖା, ଶୀତରାତିର ଫୁଲମାନେ, ଡିସେମ୍ବରୀ ରଙ୍ଗର ଶାଢ଼ି, ନିବୁଜ କଠୋରି, କଦମ୍ବବନ ଓ ମୃତ୍ୟୁର ପରିଧି ବାହାରେ ସ୍ଥାନିତ ହୋଇଥିଲା ।

 ରଚନାବଳୀ 
 ବିମୋହୀ ପଦ୍ମବନ (୨୦୨୪)
 କଦମ୍ବବନ (୨୦୨୩)
 ନିଷିଦ୍ଧବନ (୨୦୨୧)

 ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର - ୨୦୨୫
 କଥା ନବ ପ୍ରତିଭା ପୁରସ୍କାର, ୨୦୧୨
 ସୃଜନଝର ଗଳ୍ପ ସମ୍ମାନ
 ବ୍ରହ୍ମପୁର ସାହିତ୍ୟ ପରିଷଦ ଯୁବ ପ୍ରତିଭା ସମ୍ମାନ
 ପ୍ରଥମ ଗଣେଶ ପରିଜା ଯୁବ ପ୍ରତିଭା ସମ୍ମାନ
 ହାଜି ଅସରଫ୍ ଅଲ୍ଲୀ ଉଦୟ ପ୍ରତିଭା ସମ୍ମାନ
 ଟାଇମ୍ ପାସ୍ ଉଦୟରାଗ ସମ୍ମାନ

 ଆଧାର 

 ବାହାର ଆଧାର 



ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ